VERZIJE Corel DRAW-a
Amer Ćosić
Rezime: U okviru ovog seminarskog rada govorit ćemo o jednom vrlo primjenljivom alatu za rad sa vektorskom grafikom, CorelDraw-u. Spomenut ćemo kratko historiju nastanka ovog softvera i objasniti značaj i primjenu u svakodnevnici. Nabrojat ćemo osnovne karakteristike svake verzije CorelDraw-a počevši od verzije 10 pa do zadnje izdate verzije X6. 
Ključne riječi: CorelDraw, vektorska grafika,  X6, verzija Corela, Cowpland, Graphics Suite

CorelDraw je djelo kanadske kompanije Corel, koju je osnovao   Dr. Michael Cowpland. Naime, on je unajmio dva softverska programera Michel Boullion-a i Pat Berine-a sa kojima je 1987.godine  počeo da razvija program za rad sa vektorskom grafikom, te je 1989. godine izdata prva verzija CorelDraw-a. Budući da je program naišao na odlične reakcije korisnika, Corel je odlučio nastaviti razvoj ovog softvera pa je tako do danas izdato 17 verzija CorelDraw-a od kojih je posljednja, CorelDraw X6, nastala 2012. godine. Svaka verzija donosi nešto novo tako da CorelDraw, prema svojim mogućnostima, predstavlja jedan od najpopularnijih softvera za rad sa vektorskom grafikom. 

ZNAČAJ COREL DRAW-A
CorelDraw je poznat kao izuzetno koristan program za grafičko oblikovanje, a najviše se koristi za industrijski dizajn tj, za izradu ambalaže za proizvode, naljepnica, natpisa, logotipa firmi itd. Pored toga CorelDraw pruža velike mogućnosti rada sa tekstom koji sadrži dosta grafike. CorelDRAW spada u grupu DeskTop Publishing softvera odnosno softvera za stolno izdavaštvo, ali i za izradu slika, pozivnica, raznih kataloga, poslovnih kartica i sl. [2]
Također CorelDraw pruža mogućnost crtanja raznih matematičkih crteža, pa se zbog toga koristi za izradu brojnih ilustracija za matematičke udžbenike, kao i za drugu tehničku literaturu. Kako bi rad sa CorelDraw-om bio što jednostavniji vremenom su razvijane nove verzije koje su pružale nove dodatne olakšavajuće mogučnosti, te shodno tome, obim primjene ovog softvera se neprestano povećava. Ovaj moćni softverski paket odlično zadovoljava potrebe onih koji se vektorskom grafikom bave kao hobijem, a takođe i potrebe korisnika sa  profesionalnim zahtjevima.

VERZIJE CorelDRAW-a

Spomenut ćemo nekoliko posljednjih verzija CorelDraw-a i njihove osnovne osobine po kojima se razlikuju od predhodnih verzija, odnosno u čemu je njihova prednost.
CorelDRAW Graphics Suite 10
Ova verzija CorelDraw-a, pored ostalih, do tad razvijenih mogućnosti, omogućava korisniku da sačuva svoj rad u obliku PDF dokumenta. Color Management je u potpunosti redizajniran i prilagođen potrebama korisnika. The Page Sorter View je opcija koja omogućava korisniku pregled svih stranica na jednom mjestu te pomjeranje istih na željenu poziciju.[3] 
Zatim od ostalih bitnih opcija tu su RealTime Preview pomoću kojeg korisnik ima pregled određene osobine prije nego što primjeni tu osobinu na aktivni objekat i poboljšani Color Selection interfejs pomoću kojeg korisnici imaju više načina odabira boja te nove funkcije za prelistavanje paleta boja. 

CorelDRAW Graphics Suite 11
Jedan od zanimljivih noviteta u verziji CorelDraw GS 11 je uvođenje biblioteke simbola (Symbols) koja omogućava da nacrtani objekat snimimo unutar CorelDraw-a, a potom ga po potrebi upotrebljavamo u bilo kojem idućem radu. 

Takođe tu su još dva nova alata koji omogućavaju brzo mijenjanje postojećih oblika, a posebno su namijenjeni za rad na ekranima osjetljivim na dodir. Dakle to su Smudge Brush i Roughen Brush koji su namijenjeni za rad sa zakrivljenim objektima i pomoću njih se stvara tzv. efekat pokreta. [4]
Od ostalih alata u ovoj verziji dostupni su: 3-Point Drawing Tools pomoću kojih se na samo dva klika mišem mogu nacrtati objekti poput elipse, pravougaonika ili neke potrebne krive linije, zatim Pen Tool alat koji dodatno olakšava crtanje pravih linija i krivulja i Enhanced Text Features opcija koja se odnosi na importovanje teksta u CorelDraw pri čemu nudi tri načina importovanja i to prvi način je da zadrži fontove i oblik teksta, drugi način je da zadrži samo oblik i treći način je da ne zadržava ni oblik ni fontove već on sam proizvoljno to određuje.

CorelDRAW Graphics Suite 12
Ono što karakteriše ovu verziju CorelDraw-a je uvođenje alata za „pametno crtanje“ (Smart Drawing), zatim mogućnost prevođenja dokumenta u Microsoft Office format te podrška za Unicode tj. rad sa fontovima koji podržavaju drugačiju vrstu kodiranja od standardnog Microsoft-ovog tako da se mogu koristiti posebni karakteri (Ćirilica, Grčki alfabet itd.).
Bitno je još spomenuti uvođenje novog alata za virtualno brisanje segmenata objekta pod nazivom Virtual Segment Delete. [5]

CorelDRAW X3

U ovoj verziji koja je izdata 2006. godine firma Corel uvodi još mnogo noviteta i poboljšanja. Neki od posebnih novih alata koji su dostupni u CorelDraw verziji X3 i koje treba spomenuti su: 
Hints Docker – je skup tutorijala ugrađenih u CorelDraw i služi kao savjetnik za upotrebu određenih alata tako da i oni koji su početnicu u korištenju ovog softvera mogu da nauče određene korake.

Corel PowerTRACE X3 – izuzetno moćan alat za prebacivanje rasterske slike u vektorski oblik postaje integrisan unutar programa.

Fit Text to Path – Alat koji omogućava postavljanje teksta uz bilo koju nacrtanu liniju. Izuzetno koristan za izradu logotipa i znakova.

Pored ovih mogućnosti u CorelDraw-u X3 možemo kreirati ili otvoriti već postojeći PDF dokument koji prilikom eksportovanja možemo zaštititi šifrom.
Tu je i Crop Tool koji služi za isjecanje dijelova slike, zatim Overprints Preview alat za pripremanje objekta za printanje i poboljšani Color Management koji koristiti ažuriranu PANTONE ® paletu boja, uključujući i transparentnu bijelu. [6]

CorelDRAW X4

Verzija X4 izdata je 2008. godine i kao glavne karakteristike možemo navesti sljedeće: 
Provjeravanje izgleda teksta u realnom vremenu, zatim poboljšanja u radu sa interaktivnim tabelama i dodatna podrška za formate datoteka uključujući PDF i Microsoft Publisher. 

Takođe možemo spomenuti i novu opciju WhaTheFont koja omogućava prepoznavanje vrste fonta (Napomena: za ovu provjeru neophodna je internet konekcija.). 

Slika9
WhaTheFont
Izdavanjem ove verzije uvedene su i online usluge za suradnju ( CorelDRAW ConceptShare ™ ) gdje se korisnici mogu razmjenjivati svoja iskustva ili tražiti profesionlnu pomoć od CorelDraw tima. [3]  Vrerzija X4 je namjenjena za Microsoft Vista operativni sistem.
CorelDRAW X5


2010. godine iz Corela nam dolazi nova verzija ovog korisnog softvera, CorelDraw  X5, sa još boljim opcijama za još brže i preciznije crtanje. Jedan od noviteta koje donosi ova verzija je  Corel CONNECT koji predstavlja sistem za organizaciju sadržaja koji korisniku omogućava pristup raznim sadržajima poput grafika, predložaka, fotografija itd. 
Neke od novih i unaprjeđenih opcija su alati za crtanje, kreiranje dijagrama, tekstova, alata za kreiranje krivulja, poput novog B-Spline-a ili unaprjeđenog PowerTRACE-a, koji konvertuje rastersku u vektorsku grafiku sa još više preciznosti i glatkoće. [7] 

CorelDraw X5 predstavlja neke promjene u pristupu upravljanja bojama, osiguravajući korisnicima generisanje posebne palete boja za svaki dokument.  Novi sistem upravljanja bojama pruža veću preciznost boja, uz podršku najnovijeg PANTONE profila boja.
CorelDRAW X6
Trenutno najnovija verzija koja je dostupna na tržištu je CorelDraw X6 izdata 2012. godine sa kojom je Corel je i dalje u samom vrhu softvera za rad sa vektorskom grafikom.

U novoj verziji, modernijeg izgleda, omogućena je podrška 64-bitnim sistemima, a poboljšana brzina rada omogućava korisnicima bržu obradu većih datoteka, kao i pokretanje nekoliko aplikacija istovremeno. CorelDraw X6 verzija podržava više od 60 različitih formata, uključujući AI, PSD, PDF, JPG, PNG, EPS, TIFF, DOCX i mnoge druge. [8]

Za korisnike koji se bave izradom printanih dokumenata Corel je dodao još više fontova, a za one koji se bave vektorskom grafikom tu su novi alati poput Smear, Twirl, Attract  i Repel. 

CorelDraw X6 mogu vrlo brzo početi koristiti kreativci iz različitih područja i s različitim predznanjima zahvaljujući popratnim korisnim materijalima poput brojnih video zapisa, savjeta stručnjaka i vodiča.
Zaključak
Kao što se vidi iz priloženog Corel iz godine u godinu, od verzije do verzije ispunjava očekivanja većine korisnika tako da je vrlo mala mogućnost da će ovaj softver biti zamijenjen nekim drugim. Primjene ovog softvera ne manjka, a tržište koje traži rad u ovom alatu je zaista veliko. Ono što je za svaku pohvalu je to što tim iz Corel-a pored novih alata i mogučnosti razvija i edukativni materijal za korištenje tako da je uz minimalno truda moguće savladati osnovne korake rada u ovom moćnom alatu. Vidjeli smo da svaka verzija donosi nešto novo što dodatno olakšava rad u Corel-u, a šta će nam donijeti nova verzija, za koju prema postojećem redoslijedu možemo očekivati u 2014.-oj godini, ostaje da vidimo.

CorelDRAW Graphics Suite 10

CorelDRAW Graphics Suite 11

CorelDRAW Graphics Suite 12

Corel PowerTRACE

Fit Text to Path

PANTONE ® Color Management

Izgled prozora CorelDRAW X4

PowerTRACE





Slika11


CorelDraw X6 – izgled prozora

Smear, Twirl, Attract, Repel








